มีอะไรกับแฟนวันพฤหัสบดีตอนตี2(ใส่ถุงยาง) และกินยาคุมตอนประมาณบ่ายโมงกว่าๆค่ะ ไม่มีอาการข้างเคียงอะไรเลย วันนี้วันอาทิตย์แล้วจริงๆประจำเดือนควรจะมาช่วงนี้แต่ยังไม่มาเลยค่ะ (ปกติประจำเดือนมาไม่ปกติอยู่แล้วช้า-เร็วมาบ้างไม่มาบ้าง) จะท้องมั้ยคะ
สวัสดีค่ะbabilonnจริงๆแล้วการมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2% อาจจะไม่ได้มีความจำเป็นต้องกินยาคุมฉุกเฉินตามไปอีกซึ่งถึงแม้ยาคุมฉุกเฉินจะช่วยลดโอกาสการตั้งครรภ์ลงไปได้ แต่อาจจะเพิ่มโอกาสการเกิดผลข้างเคียงเช่นเลือดออกผิดปกติทางช่องคลอด และทำให้มีประจำเดือนมาคลาดเคลื่อนตามมาได้ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ควรยืนยันการตั้งครรภ์ให้แน่ชัด แม้โอกาสจะมีค่อนข้างน้อย โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป